JHB-brande laat 57 gesinne dakloosArgieffoto. ŉ Totaal van 40 plakkershutte is Vrydagoggend in die Rugby Club informele nedersetting in Roodepoort verwoes. Robert Mulaudzi, ŉ woordvoerder van Johannesburgse nooddienste, het gesê die brand het omstreeks 05:00 uitgebreek. “Na wat verneem word, is die brand veroorsaak deur ŉ foutiewe elektriese toestel of ŉ kers,” het hy gesê. Mulaudzi het gesê dit was die tweede brand in die Johannesburg-omgewing in die afgelope 24 uur. “17 plakkershuise is in ŉ brand verwoes wat Donderdagaand in Diepsloot uitgebreek het,” het Mulaudzi bygevoeg. Mulaudzi het inwoners versoek om nie verwarmers, kerse, gasbranders of oonde sonder toesig te laat nie, aangesien die meeste brande daardeur veroorsaak word. Hy het ook inwoners versoek om nie ongereguleerde elektriese toestelle van straatsmouse te koop nie.